
ROMÂNIA

JUDEȚUL ALBA

MUNICIPIUL ALBA IULIA

PRIMAR

Nr.71.066/2025
REFERAT DE APROBARE
 la proiectul de hotărâre privind transmiterea fără plată a dreptului de proprietate asupra imobilului(teren) situat în municipiul Alba Iulia, str.Marcus Aurelius, nr.43, către Parohia Ortodoxă Română  ”Tolstoi” Alba Iulia

Prin prezentul proiect de hotărâre propun Consiliului Local al municipiului Alba Iulia să aprobe transmiterea fără plată în proprietatea Parohiei Ortodoxe Române  ”Tolstoi” Alba Iulia, titulară a dreptului de folosință gratuită, a imobilului(teren) înscris în CF nr.117659 Alba Iulia, cu nr.cadastral 117659, în suprafață de 952 mp, situat în Alba Iulia, str.Marcus Aurelius, nr.43, având cod de clasificare 9 și valoarea de inventar de 416.710 lei.

Cu privire la acest proiect de hotărâre vă aducem la cunoștință următoarele:


Prin dispozițiile HCL nr.144/1997 a fost transmis în folosință gratuită Episcopiei Ortodoxe Române Alba Iulia un teren în suprafață de 591 mp, situat la intersecția str.Marcus Aurelius cu str.Septimius Severus în vederea construirii unei Biserici Ortodoxe, care a devenit Parohia Ortodoxă Română ”Tolstoi” Alba Iulia după edificarea acestui lăcaș de cult, pentru o perioadă de 50 de ani.


În temeiul dispozițiilor art.4 din  HCL nr.145/2000 privind parcelarea, concesionarea unui imobil (teren) situat în Alba Iulia, str.Marcus Aurelius lângă bloc TOO6 B și darea în folosință gratuită a unui imobil (teren) situat în Alba Iulia, str.Marcus Aurelius, Bisericii Ortodoxe Tolstoi, Consiliul Local al municipiului Alba Iulia a aprobat transmiterea în folosință gratuită Bisericii Ortodoxe Tolstoi a două parcele de teren, una în suprafață de 68 mp și una în suprafață de 180 mp, pentru o perioadă de 49 de ani, cele două parcele de teren făcând obiectul contractului de comodat nr.12.062/2000.

Ulterior, la solicitarea Parohiei Ortodoxe Române ”Tolstoi”, Consiliul Local al municipiului Alba Iulia a adoptat  HCL nr.94/28.02.2022 privind însușirea documentației tehnice de rectificare suprafață, alipire și înscriere a dreptului de proprietate al Municipiului Alba Iulia - domeniul privat asupra unor imobile (terenuri) situate în Alba Iulia, str. Marcus Aurelius, nr. 43, hotărâre prin care suprafețele celor trei parcele de teren aflate în folosința petentei au fost rectificate, în urma unei documentații tehnice de actualizare date-rectificare suprafață și alipire, după cum urmează:


-suprafața parcelei de 68 mp a fost rectificată la suprafața măsurată de 78 mp;


-suprafața parcelei de 180 mp a fost rectificată la suprafața măsurată de 204 mp;


-suprafața parcelei de 591 mp a fost rectificată la suprafața măsurată de 670 mp.


Prin dispozițiile aceleiași hotărâri, cele trei parcele de teren au fost alipite rezultând o singură parcelă în suprafață de 952 mp, parcelă care a fost înscrisă în inventarul bunurilor proprietate privată a municipiului Alba Iulia, schimbându-se și categoria de folosință a acesteia din ”altele” în ”curți construcții”.

Prin cererea înregistrată la Primăria municipiului Alba Iulia sub nr.64.603/02.06.2025, Parohia Ortodoxă ”Tolstoi” solicită transmiterea fără plată în proprietatea sa a terenului pe care l-a primit în folosință gratuită și pe care este amplasată o biserică a căror proprietară este, întemeindu-și cererea pe dispozițiile art.1 alin.(1) și (3) din Legea nr.239/2007 privind reglementarea regimului juridic al unor bunuri imobile aflate în folosința unităților de cult, cu modificările și completările ulterioare.


Pentru edificarea dumneavoastră, reproducem mai jos acest text de lege:
  ”ART. 1
    (1) Imobilele aflate în proprietatea statului ori a unităţilor administrativ-teritoriale, atribuite în folosinţă gratuită cultelor religioase după 1 ianuarie 1990, pot fi transmise fără plată în proprietatea unităţilor de cult deţinătoare, în condiţiile prezentei legi.
    ----------------------------------------------------------------------------------------------------

(3) Prin imobile, în înţelesul prezentei legi, se înţelege atât terenurile atribuite în folosinţă, după 1 ianuarie 1990, în vederea edificării de locaşuri de cult sau de clădiri cu destinaţie administrativă, educaţională, de asistenţă socială şi a anexelor acestora, cât şi clădirile împreună cu terenul aferent primite, după 1 ianuarie 1990, pentru realizarea de către culte a unor activităţi spirituale, administrative, educaţionale, de asistenţă socială.

-------------------------------------------------------------------------------------------------------

La redactarea prezentului proiect de hotărâre, au mai fost avute în vedere dispozițiile art.129 alin.2 lit.”c” și ”d”, ale art.129 alin.8 lit.”a”, ale art.139 alin.2, ale art.196 alin.1 lit.”a”din OUG nr.57/2019 privind Codul administrativ, cu modificările şi completările ulterioare.

Primar

               Pleșa Gabriel Codru
